Πρασούδι Φωκίδος

Η νησίδα Πρασούδι βρίσκεται απέναντι από τα παράλια της Δωρίδος στον Κορινθιακό κόλπο, περίπου 4 ν.μ. βορειοδυτικά του ακρωτηρίου Ψαρομύτα και νοτιοανατολικά από τα Τριζόνια. Είναι ιδιόκτητη νησίδα και μαζί με την Αγία Ειρήνη, τον Άγιο Νικόλαο, τη νησίδα Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό και τα Φλαμπουράκια αποτελούν την Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος ενώ σύμφωνα με την απογραφή 2021 είναι ακατοίκητη.«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21798 (σελ. 216 του pdf) 

 Γεωγραφικά στοιχεία 
Το Πρασούδι βρίσκεται νότια από τον παραθαλάσσιο οικισμό του Άγιου Σπυρίδωνα και δυτικά του Κλοβινού. Μαζί με τη νησίδα Άγιο Ιωάννη και τη νήσο Τριζόνια αποτελούν τη συστάδα νησιών «Τριζόνια». Είναι κατάφυτη με πουρνάρια, πεύκα και άλλα δένδρα ενώ στην κορυφή υπάρχει ιδιωτικό εκκλησάκι αφιερωμένο στον Άγιο Φανούριο. Λόγω της ιδιαίτερης αισθητικής του αξίας έχει χαρακτηριστεί ως «Τοπίο Ιδιαίτερου Φυσικού Κάλλους». 

Παραπομπές

Κατηγορία:Νησιά της Φωκίδας
Κατηγορία:Δήμος Δωρίδος